ในถนนที่มีเงาแดดพาดผ่าน ในเมืองเล็ก ๆ แห่งหนึ่ง
แม่คนหนึ่งได้อวดลูกชายคนแรกของเธอ อย่างภาคภูมิใจ
เมื่อสังเกตเห็นปานนำโชคที่ตัวของทารก
ชาวบ้านต่างพากันทำนายว่า เขาจะได้แต่งงานกับเจ้าหญิง
แต่ไม่นาน ข่าวลือเหล่านี้ก็ไปถึงหู ของพระราชาผู้ชั่วร้าย
ด้วยความโกรธแค้น พระราชาได้ขโมยทารกไป และปล่อยให้เขาลอยไปตามแม่น้ำ
แต่ทารกก็ยังมีโชคที่มากกว่าแผนของพระราชา
หลายปีต่อมา ขณะที่พระราชา กำลังเดินทางอยู่ในอาณาจักรของเขา
เขาสังเกตเห็นเด็กหนุ่มที่ดูสง่าพร้อมกับ ปานรูปร่างแปลกๆ
หลังจากถามไถ่และยืนยันที่มา ของเด็กหนุ่มแล้ว
ราชาเจ้าเล่ห์ได้แกล้งว่าไว้ใจเด็กหนุ่ม คนนี้ด้วยการให้เขาส่งจดหมายไปหาราชินี
เด็กหนุ่มกระตือรือร้นอย่างมากที่จะ ส่งข้อความนี้
หารู้ไม่ว่าเขากำลังส่งข้อความ เกี่ยวกับการประหารตัวของเขาเอง
ในคืนนั้น โจรได้ย่องเข้ามา ในบริเวณที่เด็กหนุ่มได้ตั้งแคมป์อยู่
และเมื่อพวกโจรได้อ่านจดหมายที่โหดร้ายนั้น เหล่าโจรก็ได้เกิดความสงสาร
และตัดสินใจที่จะสร้างปัญหาให้กับพระราชา แทน โดยการเปลี่ยนข้อความใหม่
และในทันทีที่เด็กหนุ่ม เดินทางมาถึงวัง
สายตาของเขาก็ได้มองเห็นเจ้าหญิง
ทั้งคู่ต่างรู้สึกถูกชะตาซึ่งกันและกัน
และเมื่อพระราชินีได้อ่าน ว่าพระราชารับรองความสัมพันธ์นี้
ราชินีจึงได้จัดงานอภิเษกสมรส แบบสายฟ้าแลปนี้อย่างมีความสุข
เมื่อพระราชาเดินทางกลับมา เขาโกรธเป็นอย่างมาก
แต่เขาก็ไม่สามารถประหาร คนที่ลูกสาวของเขารักได้โดยไม่มีเหตุผล
ดังนั้นเขาจึงวางแผนการที่โหดร้าย
โดยการสั่งให้เด็กหนุ่ม เดินทางเพื่อไปสู่นรก
แล้วกลับมาพร้อมกับผมสีทองสามเส้นที่ ดึงออกมาใหม่จากหัวของปีศาจ
เมื่อเขาทำภารกิจสำเร็จเท่านั้น เด็กหนุ่ม จึงจะสามารถกลับมาหาเจ้าสาวของเขาได้
เด็กหนุ่มจึงต้องออกเดินทางไปทั่วแผ่นดิน เพื่อหาทางเข้าสู่นรก
จนกระทั่งในที่สุดเขาก็มาถึง หมู่บ้านแห่งหนึ่งที่ดูน่าขนลุก
ที่นี่ เด็กหนุ่มมองเห็นชาวบ้านหลายคน มารวมตัวกันรอบ ๆ บ่อน้ำ
พวกเขาปิดทางและไม่ยอม ให้เด็กหนุ่มได้ผ่านไป
จนกว่าเขาจะตอบคำถามของพวกเขาได้ว่า ทำไมบ่อน้ำแห่งนี้ถึงแห้ง
เด็กหนุ่มตอบกลับไปว่า “ข้าจะตอบหลังจากข้ากลับมา”
เหล่าชาวบ้านจึงบอกทางให้เขาได้เข้า ไปในเมืองต่อไป
ในเมือง เขาได้เจอกับชาวบ้านอีกกลุ่มหนึ่ง ที่กำลังครุ่นคิดเกี่ยวกับต้นไม้เก่าแก่
พวกเขาปฏิเสธที่จะให้เด็กหนุ่มผ่านไป จนกว่าเขาจะตอบคำถามได้ว่า
ทำไมต้นไม้ต้นนี้จึงเหี่ยวเฉา
เด็กหนุ่มได้ไปตอบอีกครั้งว่า “ข้าจะตอบคำถามหลังจากข้ากลับมา”
ชาวบ้านเหล่านี้จึงพาเขาไปที่ท่าเรือ ที่ซึ่งชายพายเรือข้ามฝากสูงอายุได้รออยู่
ขณะที่ชายพายเรือผ่านแม่น้ำสีดำนี้ ชายพายเรือได้ถามคำถามที่สามแก่เด็กหนุ่มว่า
ข้าจะหนีจากภารกิจที่ไม่มีวันสิ้นสุดนี้ ได้อย่างไร
อีกครั้งที่เด็กหนุ่มได้ให้สัญญาว่า “ข้าจะตอบหลังจากข้ากลับมา”
ในที่สุดพวกเขาก็มาถึงกระท่อมที่อยู่ ริมฝังอันเปียกแฉะของแม่น้ำแห่งนรก
เด็กหนุ่มได้เคาะที่ประตูที่ดูผุพังนั้น อย่างฝืนใจ
คุณยายของปิศาจก็ได้ตอบรับ การเรียกของเด็กหนุ่ม
หล่อนเป็นที่รู้จักที่ในการช่วยเหลือวิญญาณ บางตน และอาจเป็นภัยต่อวิญญาณอื่นๆ
ทันทีที่เด็กหนุ่มเล่าเรื่องของเขาจบ พวกเขาก็ได้ยินเสียงฝีเท้าของปิศาจ
โดยไม่มีการเตือนล่วงหน้า โลกของเด็กหนุ่มก็ได้หดเล็กลง
ยายของปีศาจยกเขาขึ้น และแอบเขาไว้ในรอบพับของแขนเสื้อของเธอ
และต้อนรับหลานชายของเธอ
จากนั้นคุณยายก็ต้อนรับหลานปีศาจของเธอ ด้วยอาหารและเครื่องดื่มอย่างเต็มที่
และเมื่อปิศาจผล็อยหลับไป เธอก็ดึงเส้นผมอัน แวววาวสามเส้นจากหัวของเขา
ขณะที่ถอนผมออกมาในแต่ละครั้ง ปีศาจก็ เผลอตื่นขึ้นมาและบ่นเกี่ยวกับความฝันของเขา
ซึ่งเกี่ยวข้องกับชาวบ้านใกล้เคียง และปัญหาของพวกเขา
ในเช้าวันรุ่งขึ้น เด็กหนุ่มก็เดินทางกลับ
ไปพร้อมกับเส้นผมสีทองสามเส้น และข้อมูลสามชุด
เขาแบ่งปันความฝันแรกของปีศาจ ให้กับคนพายเรือข้ามฟาก
เมื่อคนพายเรือสามารถยื่นไม้พายให้กับ ผู้โดยสารที่ต้องการไม้พายอย่างเต็มใจได้
เขาจะเป็นอิสระจากงานของเขา
เมื่อกลับถึงหมู่บ้าน เด็กหนุ่มก็ประกาศ ว่ามีเหล่าหนู
แทะที่รากของต้นไม้ และคางคกขนาดใหญ่ปิดกั้นบ่อน้ำ
ชาวบ้านให้รางวัลเขาอย่างงาม สำหรับความช่วยเหลือของเขา
และเมื่อกลับจากการเดินทาง เด็กหนุ่มก็ ได้ส่งเส้นผมของปีศาจไปให้กับพระราชา
แต่พ่อตาจอมโลภของเขา กลับจ้องมองไปที่ทองคำเท่านั้น
เด็กหนุ่มจึงบอกพระราชาอย่างเจ้าเลห์ไปว่า ยังคงมีความมีทองอีกมากกำลังรอพระราชาอยู่
เมื่อเขาข้ามแม่น้ำไป
ในทันทีนั้น พระราชาได้ รีบเดินทางไปที่ริมตลิ่ง
อย่างกระตือรือร้นที่จะไปหาทรัพย์สมบัติ ของเขา
เขายื่นมือของเขาอย่างร้อนรน ไปที่คนพายเรือข้ามฟากที่กำลังแอบยิ้ม
และดีใจที่จะได้มอบไม้พายให้พระราชา อย่างมีความสุข